Амобилтә еимадара АҞӘАФОН, лассы-лассы еиҿнакаауеит абонентцәа ргәалаҟазаара шьҭызхша акциақәа.
08.02.2017
Раҧхьатәи ҳтәылаҿы амобилтә еимадара АҞӘАФОН, лассы-лассы еиҿнакаауеит абонентцәа ргәалаҟазаара шьҭызхша акциақәа. Ҳәарада, урҭ ирыцуп аҳамҭақәагьы. Убарҭ иреиуан Аҟәа ақалақь Аҟәафон аофис хадаҿы имҩаҧысуаз акциагьы.
Ашықәс ҿыцазтәи аҧсшьарамшқәа рзы аилахәыра АҞӘАФОН аҿы ирыӡбеит хәмаррак аҳасабала акциа мҩаҧыргарц. Иара иахьӡуп «Ашықәс ҿыцазтәи аҳамҭа» ҳәа. Декабр 12 инаркны амза нҵәаанӡа имҩаҧысуаз акциа рхы аладырхәыр рылшон изҭахыз зегьы. Уи азы иаҭахын АҞӘАФОН амаҵзуратә ҭыҧқәа рахь инеины, асимкарта ҿыц аахәара. Анаҩс акциа иалахәыз алшара рыман аофисқәа рҟны иргылаз аурнақәа рҟынтә, хәызмоу аҳамҭақәа зцыз абилеҭқәа рҭыгара.
Аҳамҭақәа ҳҳәазар, иҳәатәуп урҭ рахь иаҵанакуагьы. Аҟәафон асувениртә аалыхқәа, зқьы МБ зҭоу аинтернет-пакет, аифон абыжьбатәи, аифон абыжьбатәи плиус, аипад про, Apple watch асааҭқәа, афотоҭыхга, уҳәа убас егьырҭгьы ауаҩы дхызхша амаҭәарқәа.
Алахәылацәа рыбжьара аиааира згаз ралкаара мҩаҧысуан Аҟәа ақалақь аофис хадаҿы. Аҳамҭақәа зшоз, Аҟәафон иаанаҧхьаз асасцәа ракәхеит. Амузыкант Алхас Марколиа Милада Багателиаҧҳа лнапаҿы илиҭеит дызиааиз аҳамҭа. Лара лажәақәа рыла, ари акциа лхы алархәра машәырла ауп ишыҟалаз. Зынӡаскгьы дазыҧшӡамызт илықәҿиоит ҳәа.
Аиааира згаз дреиуоуп Ахра Сарсаниагьы. Иара акциа шымҩаҧысуаз атәы аниаҳа, дахьынхо Гәудоуҭа ақалақь Аҟәафон амаҵзуратә ҭыҧқәа руак аҿы днеины иӡбеит иразҟы ҧишәарц. Аиааира згаз рхыҧхьаӡараҿгьы дҟалеит. Аҳамҭагьы инапаҿы ииҭеит арлахҿыхратә ныҳәақәа рымҩаҧгаҩ Алхас Манаргиа.
Ари аҩыза акциа амузыкатә ааҭгыларада имҩаҧымсит. Ашәа рҳәон ахәыҷтәы амузыкатә гәыҧ «ДО-РЕ-МИ», иара убас ашәаҳәаҩ қәыҧш, амобилтә еимадара АҞӘАФОН аӡыргаратә хаҿы аазырҧшуа Александра Оҭырҧҳа. Иазгәаҭатәуп, акциа мҩаҧысуанаҵы зҭел ахь хышә мааҭ инареиҳаны аҧара ҭазҵаз, иномер ахь адырра иоуан хәышә МБ хәыда ҧсада ихы иаирхәар шалшоз.
Аҵыхәтәан еизаз зегьы рзы еиҿкаан аныҳәатә фуршет. Аиааира згаз ракәзар, ҭабуп ҳәа рарҳәон Аҟәафон аусзуҩцәа ас еиҧш иҟоу акциақәа ахьеиҿыркаауа азы.
Наала Чхьынџьериа,АТ.
546
Раҧхьатәи ҳтәылаҿы амобилтә еимадара АҞӘАФОН, лассы-лассы еиҿнакаауеит абонентцәа ргәалаҟазаара шьҭызхша акциақәа. Ҳәарада, урҭ ирыцуп аҳамҭақәагьы. Убарҭ иреиуан Аҟәа ақалақь Аҟәафон аофис хадаҿы имҩаҧысуаз акциагьы.
Ашықәс ҿыцазтәи аҧсшьарамшқәа рзы аилахәыра АҞӘАФОН аҿы ирыӡбеит хәмаррак аҳасабала акциа мҩаҧыргарц. Иара иахьӡуп «Ашықәс ҿыцазтәи аҳамҭа» ҳәа. Декабр 12 инаркны амза нҵәаанӡа имҩаҧысуаз акциа рхы аладырхәыр рылшон изҭахыз зегьы. Уи азы иаҭахын АҞӘАФОН амаҵзуратә ҭыҧқәа рахь инеины, асимкарта ҿыц аахәара. Анаҩс акциа иалахәыз алшара рыман аофисқәа рҟны иргылаз аурнақәа рҟынтә, хәызмоу аҳамҭақәа зцыз абилеҭқәа рҭыгара.
Аҳамҭақәа ҳҳәазар, иҳәатәуп урҭ рахь иаҵанакуагьы. Аҟәафон асувениртә аалыхқәа, зқьы МБ зҭоу аинтернет-пакет, аифон абыжьбатәи, аифон абыжьбатәи плиус, аипад про, Apple watch асааҭқәа, афотоҭыхга, уҳәа убас егьырҭгьы ауаҩы дхызхша амаҭәарқәа.
Алахәылацәа рыбжьара аиааира згаз ралкаара мҩаҧысуан Аҟәа ақалақь аофис хадаҿы. Аҳамҭақәа зшоз, Аҟәафон иаанаҧхьаз асасцәа ракәхеит. Амузыкант Алхас Марколиа Милада Багателиаҧҳа лнапаҿы илиҭеит дызиааиз аҳамҭа. Лара лажәақәа рыла, ари акциа лхы алархәра машәырла ауп ишыҟалаз. Зынӡаскгьы дазыҧшӡамызт илықәҿиоит ҳәа.
Аиааира згаз дреиуоуп Ахра Сарсаниагьы. Иара акциа шымҩаҧысуаз атәы аниаҳа, дахьынхо Гәудоуҭа ақалақь Аҟәафон амаҵзуратә ҭыҧқәа руак аҿы днеины иӡбеит иразҟы ҧишәарц. Аиааира згаз рхыҧхьаӡараҿгьы дҟалеит. Аҳамҭагьы инапаҿы ииҭеит арлахҿыхратә ныҳәақәа рымҩаҧгаҩ Алхас Манаргиа.
Ари аҩыза акциа амузыкатә ааҭгыларада имҩаҧымсит. Ашәа рҳәон ахәыҷтәы амузыкатә гәыҧ «ДО-РЕ-МИ», иара убас ашәаҳәаҩ қәыҧш, амобилтә еимадара АҞӘАФОН аӡыргаратә хаҿы аазырҧшуа Александра Оҭырҧҳа. Иазгәаҭатәуп, акциа мҩаҧысуанаҵы зҭел ахь хышә мааҭ инареиҳаны аҧара ҭазҵаз, иномер ахь адырра иоуан хәышә МБ хәыда ҧсада ихы иаирхәар шалшоз.
Аҵыхәтәан еизаз зегьы рзы еиҿкаан аныҳәатә фуршет. Аиааира згаз ракәзар, ҭабуп ҳәа рарҳәон Аҟәафон аусзуҩцәа ас еиҧш иҟоу акциақәа ахьеиҿыркаауа азы.
Наала Чхьынџьериа,АТ.
Оцените новость:
+1
+2
+3
+4
+5
Сохраните ссылку или поделитесь с друзьями